3 Times Divorce On Call But In Extreme Emotions
ہمارے نزدیک غصے اور اشتعال میں طلاق نہیں ہوتی جب کہ مرد کا ارادہ طلاق دینے کا نہ ہو۔ یہ فیصلہ شعوری ارادے سے کرنے کا ہے۔ نیز ایک بار میں تین طلاق بھی ایک ہی طلاق قرار دی جا سکتی ہے جب کہ مرد کا ارادہ تین طلاق کا نہ ہو۔ اس بارے میں رسول اللہ ﷺ ایک مقدمے کا حال روایتوں میں بیان ہوا ہے: “ دوسرامقدمہ رکانہ بن عبد یزید کا ہے ۔ روایتوں کو جمع کرنے سے واقعے کی جو صورت سامنے آتی ہے ، وہ یہ ہے کہ اُنھوں نے اپنی بیوی کو اکٹھی تین طلاقیں دے دیں ۔ پھر نادم ہوئے اور اپنا معاملہ حضور صلی اللہ علیہ وسلم کی خدمت میں پیش کیا ۔آپ نے پوچھا : طلاق کس طرح دی ہے؟ اُنھوں نے عرض کیا : ایک ہی وقت میں بیوی کو تین طلاق دے بیٹھا ہوں ۔ آپ نے فرمایا : ارادہ کیا تھا ؟ اُنھوں نے عرض کیا کہ ارادہ تو ایک ہی طلاق دینے کا تھا۔ آپ نے قسم دے کر پوچھا اور اُنھوں نے قسم کھا لی تو آپ نے فرمایا : یہ بات ہے تو رجوع کر لو ، یہ ایک ہی طلاق ہوئی ہے ۔ اُنھوں نے عرض کیا : لیکن میں نے تو ، یا رسول اللہ ، تین طلاق کہا تھا۔ آپ نے فرمایا : میں جانتا ہوں ، تم رجوع کر لو، یہ طلاق دینے کا صحیح طریقہ نہیں ہے۔ اللہ تعالیٰ کا ارشاد ہے کہ عورتوں کو طلاق دو تو اُن کی عدت کے لحاظ سے طلاق دو۔” حوالہ: ابو داؤد ، رقم ۲۱۹۶، ۲۲۰۶۔ ابن ماجہ ، رقم ۲۰۵۱۔ ترمذی ، رقم ۱۱۷۷۔ احمد ، رقم ۲۳۸۳۔ یہ روایتیں سند کے لحاظ سے ضعیف ہیں، لیکن اِن کو جمع کیا جائے تو ضعف کا ازالہ ہو جاتا ہے۔31 ابو داؤد ، رقم ۲۱۹۶، ۲۲۰۶۔ ابن ماجہ ، رقم ۲۰۵۱۔ ترمذی ، رقم ۱۱۷۷۔ احمد ، رقم ۲۳۸۳۔ یہ روایتیں سند کے لحاظ سے ضعیف ہیں، لیکن اِن کو جمع کیا جائے تو ضعف کا ازالہ ہو جاتا ہے۔